Imaammata diinagdee gabaa bilisaa bu’uura godhachuun diriire irratti hundaa’uun bara 1983 baooda biyyattiitti seerotni adda addaa kan bahan yammuu ta’u seerota kana keessaa tokko seerota invastimentii ilaalchisanii bahanii dha. Seerota invastimentii bahan keessa inni jalqabaa labsii lakk 15/1984 bahe dha. Labsiin kun invastimentii ilaalchisee seerota abbootii qabeenyaa dhuunfaa jajjabeesan keessaa adda dureen kan tuqamu dha. Hojiiwwan invastimentii duraan abbootiin qabeenyaa dhuunfaa akka irratti hinbobbaane dhorkamanii turan hunda banaa taasisuun, abbootiin qabeenyaa biyya keessaa akka hirmaatan taasiseera. Abbootiin qabeenyaa biyya alaas kaappittaala qaban abbootii qabeenya lammiiwwan biyyattii ta’an waliin walitti dabaluun hojii invastimentii irratti akka bobba’an karaa bane jira. Ga’ee abbootiin qabeenyaa dhuunfaa guddina diinagdee  